MESTSKÝ ÚRAD V ŽILINE

Materiál na rokovanie 
Mestského zastupiteľstva v Žiline

								

Číslo materiálu: _____/2013

K bodu programu

Pohotovostné zdroje z  rozpočtu mesta Žilina pre výbory 
v mestských častiach pre rok 2014 – zásady  stanovenia ich použitia a výšky.

Materiál obsahuje: 				      		Materiál prerokovaný:
                        
1.	Návrh na uznesenie				            Vo finančnej komisii MZ
2.	Dôvodová správa						
3.	Materiál 

Predkladá: 

Ing. Branislav Bačík
Predseda finančnej komisie Mestského zastupiteľstva

Zodpovedný za vypracovanie:

Ing. Karol Krutek
Vedúci odboru ekonomického

Žilina, december 2013

NÁVRH NA UZNESENIE

Uznesenie č. __/2013

Mestské zastupiteľstvo  v Žiline

I.	konštatuje , že

•	pohotovostné zdroje z  rozpočtu mesta Žilina pre výbory v mestských častiach pre rok 2014 sú navrhnuté proporčne podľa špecifík jednotlivých mestských častí

II.	schvaľuje

•	predložený návrh zásad stanovenia použitia a výšky pohotovostných zdrojov z rozpočtu mesta Žilina pre výbory v mestských častiach pre rok 2014 

DÔVODOVÁ SPRÁVA

 Pohotovostné zdroje z  rozpočtu mesta Žilina pre výbory v mestských častiach pre rok 2014 – zásady stanovenia ich použitia a výšky.

Na základe požiadavky poslancov Mestského zastupiteľstva v Žiline bol vypracovaný návrh zásad stanovenia použitia a výšky pohotovostných zdrojov z rozpočtu mesta Žilina pre výbory v mestských častiach pre rok 2014. 
Podrobne vypracované podmienky sú  súčasťou priloženého materiálu.

Materiál 

Pohotovostné zdroje z  rozpočtu mesta Žilina pre výbory v mestských častiach pre rok 2014

Zásady stanovenia ich použitia a výšky.

I.
Použitie pohotovostných zdrojov

Pohotovostné zdroje z rozpočtu mesta Žilina pre výbory v mestských častiach (ďalej len  pohotovostné zdroje a výbory) majú slúžiť poslancom príslušnej mestskej časti (ďalej len mestská časť) na podporu  aktivít obyvateľov  mestskej časti,  ktoré prispievajú k zveľaďovaniu mestskej časti a  rozvoju potenciálu jej obyvateľov vo vzdelávacej,  športovej a kultúrnej oblasti, príp. na odstránenie havarijnej situácie malého rozsahu.

II.
Výška pohotovostných  zdrojov pre jednotlivé výbory

1. Objem pohotovostných zdrojov pre výbory nezávisí od počtu obyvateľov v pôsobnosti výboru a určená suma sa rozdelí proporčne s ohľadom na problematiku mestských častí. 

2. Výška pohotovostného fondu  pre výbory je stanovená nasledovne ( v € ):
   
Mestské výbory	Pôsobnosť mestských výborov	Navrhovaná výška 	
Mestský výbor č. 1	Staré mesto, Hliny I-IV a VIII	3 000	
Mestský výbor č. 2	Hliny V.-VII, Bôrik	3 000	
Mestský výbor č. 3	Solinky	3 000	
Mestský výbor č. 4	Vlčince	3 000	
Mestský výbor č. 5	Hájik	3 000	
Mestský výbor č. 6	Bytčica,Rosinky,Trnové, Mojšova Lúčka	4 000	
Mestský výbor č. 7	Závodie,Bánová,Strážov,Žilinská Lehota	4 000	
Mestský výbor č. 8	Budatín,Považský Chlmec,Vranie,Brodno,Zádubnie, Zástranie	4 000	
SPOLU	 	27 000	

3. Výška pohotovostného fondu príslušného mestského výboru bude rozdelená alikvotnou sumou medzi poslancov daného mestského výboru, pričom o použití rozhodne každý poslanec samostatne, v súlade s príslušnými ustanoveniami týchto zásad.

4. Pohotovostné zdroje pre výbory sú súčasťou rozpočtu mesta Žilina. Rozpočtované sú v zmysle funkčnej a ekonomickej klasifikácie verejnej správy na položkách cestovný ruch, rekreačné a športové služby, kultúrne služby, predškolská výchova, príp. ďalšie. Výbory ich môžu použiť len do konca príslušného rozpočtového roka.
 
III.
Čerpanie pohotovostných zdrojov

1. Čerpanie pohotovostných  zdrojov je  možné na základe zápisu z rokovania výboru, ktorý musí obsahovať: 
•	Účel, na ktorý budú zdroje vynaložené
•	Požadovanú výšku zdrojov
•	Kontaktné údaje príjemcu

2. Zápis z rokovania výboru predloží člen výboru (spolu so žiadosťou od subjektu, ktorý dotáciu požaduje) Odboru vnútorných vecí MsÚ, kde zodpovedný zamestnanec dohodne s členom výboru jeden zo spôsobov čerpania zdrojov. 

3. Spôsoby čerpania zdrojov:
•	Objednávka na nákup tovaru, resp. služieb (zabezpečí zamestnanec Odboru vnútorných vecí MsÚ  - objednávateľ je mesto Žilina)
•	Vyhotovenie dohody o poskytnutí dotácie  z pohotovostných zdrojov stanovenému subjektu (zabezpečí zamestnanec Odboru vnútorných vecí MsÚ)

4. Priebežné sledovanie čerpania pohotovostných zdrojov výborov zabezpečuje poverený   zamestnanec Odboru vnútorných vecí MsÚ.

5. Čerpanie pohotovostných zdrojov na rok 2014 je možné na základe zápisu z rokovania výboru  doručeného na Mestský úrad v Žiline najneskôr 15.11.2014 

6. Nevyčerpané finančné prostriedky sa do rozpočtu na nasledujúci rok neprenášajú.

IV.
Vyúčtovanie použitých pohotovostných zdrojov

1. Vecnú správnosť došlej faktúry overí predseda výboru svojim podpisom do 7 dní od výzvy zamestnancom Odboru vnútorných vecí MsÚ.

2. Vyúčtovanie poskytnutej dotácie vykoná subjekt, ktorému bola poskytnutá do termínu, ktorý bude stanovený v dohode o poskytnutí dotácie.

V.
Záverečné ustanovenie

Tieto zásady boli schválené uznesením Mestského zastupiteľstva v Žiline č....... dňa .........
a nadobúdajú účinnosť 1.1.2014.